באופן כללי, המבחן הפסיכומטרי נועד לאפשר למוסדות הלימוד בישראל למיין בצורה יעילה את המועמדים ללימודים אקדמיים, ולנבא את סיכויי ההצלחה שלהם באקדמיה. אז בין אם אנחנו אוהבים את התשובה או לא, בקצרה ניתן לומר שהפסיכומטרי מפיק ציון על סולם אחיד המאפשר השוואה בין נבחנים, נוסחים ומועדים, ומהווה כיום את הכלי הטוב ביותר מבין הקיימים למיון תלמידים - לרוב החוגים והפקולטות. עם זאת, יש לציין כי בהחלט עשויות להיות דרכים מדויקות יותר למיון מועמדים, אולם דרכים אלה אינן בשימוש מסיבות יישומיות או תקציביות, ועל כן, נכון לרגע זה, על מועמדים ללימודים אקדמיים להתכונן היטב לבחינה הפסיכומטרית ולא לעסוק בסוגיות נלוות העוסקות בתוקף המבחן.